钦定古今图书集成/明伦汇编/氏族典/第334卷 > 刘系宗
## 钦定古今图书集成/明伦汇编/氏族典/第334卷 > 刘系宗

按《南齐书刘系宗传》：“系宗，丹阳人也。少便书画。泰始
中，为主书，以寒官累迁至勋品。元徽初，为奉朝请，兼
中书通事舍人、员外郎。太祖废苍梧，呼正直舍人虞
整，醉不能起。系宗欢喜，奉命使写诸处分敕令事，皆
称旨。除羽林监，转步兵校尉，出为海盐令。太祖即位，
除龙骧将军、建康令。永明元年，除宁朔将军，寻转右”
军将军、淮陵太守，兼中书通事舍人。母丧解，起为鲁
郡太守。郁林即位，除骁骑将军，仍除宁朔将军、宣城
太守。建武二年卒官。